**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:**

poslanec a poslankyňa Národnej rady Slovenskej republiky Dávid Dej a Simona Petrík

**2. Názov návrhu právneho predpisu:**

Návrh zákona, ktorým sa mení a dopĺňa zákon č. 5/2004 Z. z. o službách zamestnanosti

a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie

Keďže predmet návrhu zákona nie je v práve Európskej únie upravený, body 4 a 5 sa nevypĺňajú.

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy | x |  |  |
| – vplyvy na hospodárenie obyvateľstva, | x |  |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |
| 6. Vplyvy na služby pre občana z toho  - vplyvy služieb verejnej správy na občana  - vplyvy na procesy služieb vo verejnej správe |  | x |  |
| 7. Vplyv na manželstvo, rodičovstvo a rodinu |  | x |  |

**A.3. Poznámky**

**Vplyvy na rozpočet verejnej správy:**

Účasť na absolventskej praxi zvyšuje zamestnanosť zapojených účastníkov oproti nezamestnaným, ktorí sa absolventskej praxe nezúčastnili. Vyplýva to z analýzy Inštitútu sociálnej politiky (ISP), ktorá skúmala čistú účinnosť príspevku na vykonávanie absolventskej praxe.

Zároveň, pri súčasnom nastavení vyplácania príspevku nedôjde k zvýšeniu výdavkov zo štátneho rozpočtu, nakoľko príspevok je plne hradený z finančných prostriedkov Európskej únie. Zároveň, nakoľko dochádza ku skráteniu maximálnej dĺžky absolventskej praxe a zároveň k zvýšeniu sumy príspevku, v absolútnych hodnotách nedôjde k zvýšeniu finančnej záťaže vo vzťahu k prostriedkom alokovaným na vyplácanie tohto príspevku, dôjde len k ich “zhutneniu”.

**Vplyv na podnikateľské prostredie:**

Návrh zákona očakáva pozitívny vplyv na podnikateľské prostredie z dôvodu uľahčenia zamestnávania absolventom a absolventkám stredných a vysokých škôl. Návrh zákona očakáva zvýšenie ponuky kvalifikovanejšej pracovnej sily na trhu práce.

Navrhované zmeny v systéme absolventskej praxe sú reakciou na aktuálne potreby trhu práce a na zvyšujúce sa požiadavky zamestnávateľov na praktické skúsenosti absolventov.

**Sociálne vplyvy:**

Návrh zákona je pro-sociálny a teda zameriava sa na čerstvých absolventov a absolventky stredných a vysokých škôl. Predkladaný návrh očakáva pozitívne sociálne vplyvy a to najmä v oblasti hospodárenia obyvateľstva a zamestnanosti.

Tento návrh zákona prispieva k celkovému zlepšeniu situácie mladých ľudí pri prechode zo vzdelávacieho systému do pracovného života.

**A.4. Alternatívne riešenia**

Nulový variant, v ktorom by bolo ponechané aktuálne nastavenie absolventskej praxe by znamenalo nízku atraktivitu absolventskej praxe keďže v súčasnej podobe je príspevok na vykonávanie absolventskej praxe atraktívny predovšetkým pre zamestnávateľov. Rovnako tak ponechanie aktuálnej dĺžky minimálnej doby vykonávania absolventskej praxe môže zniťovať atraktivitu a motiváciu, uchádzať sa o absolventskú prax zo strany absolventov a absolventky stredných a vysokých škôl.

**A.5. Stanovisko gestorov**

Návrh zákona bol zaslaný na vyjadrenie Ministerstvu finanncíí Slovenskej republiky a Ministerstvu hospodárstva Slovenskej republiky. Stanoviská ministerstiev budú doručené k návrhu dodatočne.